৯ এপ্রিল ২০১২ দুপুর আনুমানিক ১২.০০টায় একজন র‌্যাব সদস্য তাঁর কাছে আসে এবং কালো কাপড়ে তাঁর চোখ বাঁধা হয়। তিনি র‌্যাব সদস্যের কাছে জানতে চান, তাঁকে কোথায় নেয়া হচ্ছে। র‌্যাব সদস্য তাঁকে বলে যে, তাঁর ভয়ের কোন কারণ নেই এবং এরপর তাঁকে একটি গাড়ীতে তোলা হয় এবং গাড়ীটি কিছুক্ষণ চলার পর অজ্ঞাত স্থানে থামলে তাঁকে নামানো হয়। তাঁকে সেখানে দাঁড় করিয়ে ছবি তোলা হয়। পরে তাঁকে আবার অন্য একটি গাড়ীতে তুললে কয়েক ঘন্টাব্যাপী সেটা চলতে তাকে। সন্ধ্যার দিকে গাড়ীটি এক জায়গাতে থামে। গাড়ী থেকে নামিয়ে এবং সিড়িঁ বেয়ে উঠিয়ে একটি ভবনের একটি কক্ষে তাঁকে নেয়া হয়।